ড্রিম গার্ল ২
ড্রিম গার্ল ২ (অনু. স্বপ্নের বালিকা ২) হলো রাজ শাণ্ডিল্য পরিচালিত এবং বালাজি মোশন পিকচার্সের অধীনে একতা কাপুর ও শোভা কাপুর প্রযোজিত একটি ভারতীয় হিন্দি ভাষার কমেডি - নাট্য চলচ্চিত্র। ছবিটি ২০১৯ সালের চলচ্চিত্র ড্রিম গার্লের একটি আধ্যাত্মিক সিক্যুয়েল । এতে অভিনয় করেছেন আয়ুষ্মান খুরানা, অনন্যা পান্ডে, পরেশ রাওয়াল, অন্নু কাপুর, রাজপাল যাদব, বিজয় রাজ, আসরানি, অভিষেক ব্যানার্জি, মনজোত সিং এবং সীমা পাহওয়া। প্রধান ফটোগ্রাফি বা সিনেমার চিত্রধারণের কাজ ২০২২ সালের আগস্টে শুরু হয় এবং ২০২৩ সালের মার্চ মাসে শেষ হয় । এটি ২০২৩ সালের ২৫ শে আগস্ট প্রেক্ষাগৃহে মুক্তি পায়।